Document ID: 32007R1533

NEUVOSTON ASETUS (EY) N:o 1533/2007,
annettu 17 päivänä joulukuuta 2007,
asetusten (EY) N:o 2015/2006 ja (EY) N:o 41/2007 muuttamisesta eräiden kalakantojen kalastusmahdollisuuksien ja niihin liittyvien edellytysten osalta
EUROOPAN UNIONIN NEUVOSTO, joka
ottaa huomioon Euroopan yhteisön perustamissopimuksen,
ottaa huomioon elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20 päivänä joulukuuta 2002 annetun neuvoston asetuksen (EY) N:o 2371/2002 (1) ja erityisesti sen 20 artiklan,
ottaa huomioon turskakantojen elvytystoimenpiteistä 26 päivänä helmikuuta 2004 annetun neuvoston asetuksen (EY) N:o 423/2004 (2) ja erityisesti sen 8 artiklan,
ottaa huomioon komission ehdotuksen,
sekä katsoo seuraavaa:
(1)
Asetuksessa (EY) N:o 2015/2006 (3) vahvistetaan yhteisön kalastusaluksiin sovellettavat eräiden syvänmeren kalakantojen kalastusmahdollisuudet vuosiksi 2007 ja 2008.
(2)
Koillis-Atlantin kalastuskomissio (NEAFC) päätti kesäkuussa 2007 pitämässään ylimääräisessä kokouksessa laajentaa keltaroussin kalastuksen kieltoa NEAFC:n sääntelyalueella vuoden 2007 toisella vuosipuoliskolla koskevia suosituksia. Nämä suositukset olisi saatettava osaksi yhteisön lainsäädäntöä.
(3)
Kalastukseen tietyillä alueilla sovellettavia edellytyksiä on tarpeen selventää sen varmistamiseksi, että Norjan, Tanskan ja Ruotsin välistä 19 päivänä joulukuuta 1966 tehtyä vastavuoroista kalastusta Skagerrakissa ja Kattegatissa koskevaa sopimusta sovelletaan moitteettomasti. Muutos on näin ollen tarpeen.
(4)
Asetuksessa (EY) N:o 41/2007 (4) vahvistetaan yhteisön vesialueilla ja yhteisön aluksiin sellaisilla muilla vesialueilla, joilla sovelletaan saalisrajoituksia, sovellettavien eräiden kalakantojen ja kalakantaryhmien kalastusmahdollisuudet ja niihin liittyvät edellytykset vuodeksi 2007.
(5)
Yhteisön ja Islannin välillä 28 päivänä maaliskuuta 2007 käydyissä neuvotteluissa on päästy sopimukseen kiintiöistä, jotka Islannin alukset voivat kalastaa yhteisön kiintiöstä ennen 30 päivää huhtikuuta 2007 yhteisön sekä Tanskan hallituksen ja Grönlannin maakuntahallituksen välillä tehdyn sopimuksen mukaisesti, sekä kiintiöistä, jotka Islannin talousalueella punasimppua kalastavat yhteisön alukset voivat kalastaa heinäkuun ja joulukuun välisenä aikana. Tämä järjestely olisi saatettava osaksi yhteisön lainsäädäntöä.
(6)
Joihinkin TACeihin tietyillä alueilla sovellettavia edellytyksiä on tarpeen selventää sen varmistamiseksi, että Norjan, Tanskan ja Ruotsin välistä 19 päivänä joulukuuta 1966 tehtyä vastavuoroista kalastusta Skagerrakissa ja Kattegatissa koskevaa sopimusta sovelletaan moitteettomasti. Muutos on näin ollen tarpeen.
(7)
Tiettyjen kantojen tieteellinen tilanne olisi selvennettävä TACien ja kiintiöiden vuosittaiseen hallinnoimiseen liittyvien lisäedellytysten käyttöönottamisesta 6 päivänä toukokuuta 1996 annetun neuvoston asetuksen (EY) N:o 847/96 (5) soveltamisen osalta.
(8)
Jos yli 75 prosenttia varo-TACista on käytetty ennen sen soveltamisvuoden lokakuun 31 päivää, jäsenvaltio, jolla on sitä kantaa koskeva kiintiö, jolle kyseinen TAC on vahvistettu, voi asetuksen (EY) N:o 847/96 mukaisesti pyytää TACin korotusta. Tätä koskeva Alankomaiden pyyntö on todettu perustelluksi piikkikampelan ja silokampelan TACin osalta EY:n vesillä alueilla II a ja IV, ja se olisi pantava täytäntöön.
(9)
Yhteisön ja Färsaarten välisten kirjallisten neuvottelujen tuloksena on päästy sopimukseen vesillepääsystä sillin osalta ICES-alueilla I ja II (EY:n ja kansainväliset vedet). Tämä järjestely olisi saatettava osaksi yhteisön lainsäädäntöä.
(10)
Euroopan yhteisön ja Grönlannin välisen kalastuskumppanuussopimuksen (6) pöytäkirjan mukaisesti yhteisölle on myönnetty Itä-Grönnlannin vesille vuodeksi 2007 grönlanninpallasta koskeva lisäkiintiö. Tämä järjestely olisi saatettava osaksi yhteisön lainsäädäntöä.
(11)
Koillis-Atlantin kalastuskomissio (NEAFC) antoi kesäkuussa 2007 pitämässään ylimääräisessä kokouksessa suosituksia punasimppua koskevista säilyttämis- ja hoitotoimenpiteistä NEAFC:n sääntelyalueella (ICES-alueiden I ja II kansainväliset vedet) vuonna 2007. Nämä suositukset olisi saatettava osaksi yhteisön lainsäädäntöä.
(12)
Olisi selvennettävä edellytyksiä, joita sovelletaan korvattuihin tai käytöstä poistettuihin aluksiin kalastustoiminnan pysyvän lopettamisen vuoksi myönnettävien lisäpäivien osalta, sillä viittaus tiettyihin aluksiin, joita pyyntiponnistusrajoitukset koskevat, on virheellinen.
(13)
Olisi selvennettävä pyyntiponnistusilmoitusten osalta asetuksen (EY) N:o 41/2007 liitteissä II A, II B ja II C vahvistettua preijausvaatimuksia koskevaa poikkeusta, jota sovelletaan alusten seurantajärjestelmällä varustettuihin aluksiin.
(14)
Olisi oikaistava asetuksen (EY) N:o 41/2007 liitteen II B otsikko, jotta varmistetaan johdonmukaisuus mainitun liitteen soveltamisalan kanssa.
(15)
Passiivisten pyydysten pituus olisi ilmoitettava 2,5 kilometrin sijaan viitenä merimailina, jotta varmistetaan, ettei verkkojen käsittelyn turvallisuus vaarannu passiivisten pyydysten ja puomitroolien merkitsemistä ja tunnistamista koskevista yksityiskohtaisista säännöistä 1 päivänä maaliskuuta 2005 annetussa komission asetuksessa (EY) N:o 356/2005 (7) säädettyjen nykyisten passiivisten pyydysten merkitsemistä ja tunnistamista koskevien sääntöjen vuoksi.
(16)
Sen vuoksi asetukset (EY) N:o 2015/2006 ja (EY) N:o 41/2007 olisi muutettava,
ON ANTANUT TÄMÄN ASETUKSEN:
1 artikla
Asetuksen (EY) N:o 2015/2006 muuttaminen
Muutetaan asetuksen (EY) N:o 2015/2006 liitteessä oleva 2 osa tämän asetuksen liitteen I mukaisesti.
2 artikla
Asetuksen (EY) N:o 41/2007 muuttaminen
Muutetaan asetus (EY) N:o 41/2007 seuraavasti:
1)
Korvataan 10 artikla seuraavasti:
”10 artikla
Pääsyrajoitukset
1. Yhteisön alukset eivät saa kalastaa Skagerrakissa 12 meripeninkulman sisällä Norjan perusviivoista. Tanskan tai Ruotsin lipun alla purjehtivat alukset saavat kuitenkin kalastaa neljän meripeninkulman etäisyydellä Norjan perusviivoista.
2. Yhteisön alukset saavat kalastaa Islannin lainkäyttövaltaan kuuluvilla vesialueilla ainoastaan seuraavat koordinaatit yhdistävien suorien linjojen rajaamalla alueella:
Lounaisalue
1.
63° 12′ N ja 23° 05′ W, 62° 00′ N ja 26° 00′ W,
2.
62° 58′ N ja 22° 25′ W,
3.
63° 06′ N ja 21° 30′ W,
4.
63° 03′ N ja 21° 00′ W - tästä 180° 00′ S;
Kaakkoisalue
1.
63° 14′ N ja 10° 40′ W,
2.
63° 14′ N ja 11° 23′ W,
3.
63° 35′ N ja 12° 21′ W,
4.
64° 00′ N ja 12° 30′ W,
5.
63° 53′ N ja 13° 30′ W,
6.
63° 36′ N ja 14° 30′ W,
7.
63° 10′ N ja 17° 00′ W - tästä 180° 00′ S.”
2)
Muutetaan asetuksen (EY) N:o 41/2007 liitteet I A, I B, II A, II B, II C ja III tämän asetuksen liitteen II mukaisesti.
3 artikla
Voimaantulo
Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä joulukuuta 2007.

Labels: 11
6